اگر خأنید شیمی کامپوتره مئن اوستایی دبیره امره دبیرانین، وا اوستایی فونته اینترنته مئن دانلود بوکونین؛ دانلوده واسی ای لینکه [۲] سر تونگوله (کلیک) بوکونین. ایته درخاست شیمئبه هنه کی گونه ای فایله دانلود بوکونین، اونه تأیید بوکونین. الؤن ایته فایل به نؤمه ""Jamaspa_"" شیمی کامپوتره مئن هننأ، اونه بیاججین. ای فایل الؤن دخشارده (زیپ) ایسسه ؤ وا اونه زیپه مئن در بأرین. وختی کی ای فایله زیپه مئن در بأردین، اونه مئن فایلی کی اینه نؤم ایسسه "" Jamaspa_"" کوپی بوکونین ائره "" C:\WINDOWS\Fonts "". الؤن اگر شمه بشین ایته نیویشتاری جیگا ""notepad"" یا ""word"" مورسؤن، شیمی کامپوتره مئن، تینین اوستایی خطه امره دبیرانین. امما اوول وا ای فونته کی اونه نؤم "" Jamaspa"" ایسسأ اینتخاب بوکونین. اگر هنده منین دبیرانین، هی فونته اینتخاب گودنه پسی شیمی کامپوتره زوانه ""EN"" بنأین.